**1. Kuidas istutada kevadel ümber toas olevaid potitaimi?**

**Tubase taimeaia kevadkorrastus**

Oluline on teada oma toataime liiki, nii on talle võimalik sobivad kasvutingimused luua.

Puhasta taimed tolmust – vii dušši alla või pühi niiske köögipaberiga lehti pealt ja alt

Kasta enne ümberistutust läbi ja lase üle öö taheneda

Vali vaid 1-2 cm laiem puhas istikupott

Vali sobiv ümbrispott

Hangi taimele sobivat mulda

Vala muld laia madalsse kaussi ja niisuta läbi. Lase 1-2h taheneda

Varu drenaažimaterjali – potikillud, penoplasti tükid, kergkruus

Kasuta mulda segades ja istutades isikukaitsevahendeid – kindad ja kaitseprille/visiiri

**Istutamine**

* Eemalda täielt kuivanud lehed jms
* Võta taim senisest potist välja, puhasta juured vanast mullast
* Kärbi vajadusel juuri
* Pane uue istutuspoti põhja drenaaž ja selle epale peotäis mulda
* Säti taim potti ja hoia kogu istutuse ajal nii, et juurekael jääks poti servast 2.3 cm sügavusele
* Jälgi, et juuured suunduksid sirgelt allapoole
* Hakka lisama mulda, saputa potti, et muld satuks juurte vahele
* Suru muld poti äärtest kinni
* Kui taim on juurekalani mullas, kasta istutus läbi
* Võimalik, et pead nüüd mulda veidi juurde lisama.
* Multši mullapind liivaga, nii ei pääse leinasääsklased toimetama
* Aseta taim nädalaks hajusvalgesse kohta juurduma. Hiljem võid taime aknale tõsta

**Pane tähele!**

* Toalillemullad on väetatud. Väetama võid taime hakata 4 nädala möödumisel istutamisest;
* Kasta tasub taime altpoolt;
* Kasta toasooja veega, võimalusel vihma- või lumeveega;
* Ära jäta taime pikaks ajaks jalgupidi vette.

**2. Milliseid külmakindlaid püsikmaitsetaimi kasvatada?**

Kõige mõistlikum on kasvatada aeglaselt edenevaid, aromaatseid ja vähest hooldust vajavaid maitsetaimi.

* Maitsetaimepeenrale sobib nõrgalt happelise, toitainerikka ja parasniiske mullaga päikeseline kuni poolvarjuline kasvukoht
* Reeglina jäetakse taimede vahe istutamisel 40-50 cm
* NB! Kõik püsikmaitsetaimed vajavad ca 2-3 aasta järel jagamist.
* NB! Õitsvad maitsetaimed on mesilaste- ja kimalaste magnetid!

**Leplikud maitsetaimed**

* Harilik pune ehk oregano
* Sidrunmeliss
* Harilik iisop
* Naistenõges
* Murulauk, mugullauk
* Talisibul
* Hapu oblikas
* Verev oblikas
* Kuumaasikas
* Hiidiisop

**Pisut nõudlikumad maitsetaimed**

* Tähklavendel – vajab lahjat lubjarikast mulda ja pügamist
* Aedsalvei – igihaljas, vajab kevadtalvel varjutuskangaga katmist
* Mündid – invasiivsed, kasvata eraldi peenras, mida saab ümberringi niita
* Sidrun-liivatee – külmaõrn, vajab lahjat mulda
* Leeskputk – väga kõrgekasvuline, sügav nn porgandjuur
* Aedmonarda – kuivem muld, iga-aastane jagamine
* Mägi-piparrohi – külmaõrn
* Koirohi – põuakindel, eelistab lubjasemat, kiviklibusemat mulda

**3. Kuidas töötada nii, et aiatööriistad kaduma ei kipuks ja kuidas oleks pimedal inimesel võimalik neid kõige hõlpsamalt leida?**

Ka nägijad kaotavad pidevalt tööriistu oma aeda ära😊

**Kadumisvastased nipid**

* Igale tööriistale ja vahendile kuuris oma kindel koht
* Hoia tööriistade hoiukohta korras
* Tee üks töö korraga – võta 1-2 tööriista aeda kaasa ja kasuta neid pidevalt.
* Kasuta tööriistahoidikutega põlle või tööriistakasti
* Nutinööp külge
* Tööta sõbraga koos. Üks teeb tööd, teine ulatab tööriistu – umbes nagu kirurg ja operatsiooniõde